Nyugdíj és fizetés: mindez munka nélkül | SZON
Nyugdíj és fizetés: mindez munka nélkül
2008.06.10 04:04
Szinte naponta olvasunk arról, hogy 40–50 év feletti dolgozókat felmentenek, elküldenek állásukból, s ezek az emberek később már egyre nehezebben, vagy egyáltalán nem jutnak munkalehetőséghez a korukra való hivatkozással.
Munkához esetleg akkor juthatnak, ha jó pártfogója vagy pártfogói vannak.
Engem is nemrég küldtek el 35 év munkaviszony után (amit egy munkahelyen töltöttem el), az „Egészségügy Kiváló Dolgozója” címmel a hátam mögött. Van egy 11 éves kiskorú gyermekem is. Nagyon megalázónak érzem ezt az egészet, amikor a szintén nyugdíjas másik két kolléganőm maradhatott, bár az egyikük még a munkagépet sem fogta meg, csak bejárt a munkahelyre.
Én szívvel-lélekkel végeztem a munkám, közmegelégedésre, ez volt az éltető erő számomra, sajnos, most egy senkinek érzem magam. Amit nem értek: oly sok pénze van ennek az országnak, hogy valaki munka nélkül is kaphat két fizetést (nyugdíj+fizetés)?! Ugyanakkor a munkanélküliek és a hasonlóképpen elküldött emberek sorban állnak munkáért, és szinte reménytelen helyzetben tengetik az életüket.
Egy volt fogászati rtg. asszisztens
Címkék: állás, munka, munkagép, munkahely, munkanélküliek, munkaviszony